Kučingas

Kučingas (malaj. Kuching) – miestas Rytų Malaizijoje, Borneo saloje, Saravako valstijos administracinis centras. Miestas įsikūręs salos šiaurės vakarinėje dalyje, prie Kučingo upės žiočių, Pietų Kinijos jūros pakrantėje. Kučingas – septintas pagal dydį šalies miestas.

Kučingas – svarbus jūrų uostas prie prekybinio jūrų kelio. Per jį iš salos gilumos eksportuojami prieskoniai, kopra, kaučiukas, ryžiai, kava. Miestą aptarnauja tarpautinis Kučingo oro uostas. Veikia Svinburno technologijų universitetas.

Mieste labai didelė tautinė įvairovė: čia gyvena malajai, dajakai, kinai, indai. Yra islamo, budizmo, krikščionybės kulto pastatų. Kalbama malajų, kinų, anglų kalbomis.

 Sportas 
 Kuching City FC – futbolo klubas;Globalsportsarchive Kuching City FC
 Sarawak United FC – futbolo klubas;Globalsportsarchive Sarawak United FC
 Saravako valstijos stadionas, talpinantis 40 tūkst. žiūrovų.Stadiums in Malaysia: SARAWAK

 Išnašos 

 Nuorodos 
 Saravako valstijos svetainė
 Kučingo turistinė svetainė 


Kategorija:Malaizijos miestai